smcproject/ml-wiki-sentences huggingface dataset:
നുസാക്കാന്റെ അടുത്തു തന്നെ തീറ്റ കൊറോണ ബൊറിയാലിസിനെയും കാണാം.
ഒരു ദ്വന്ദനക്ഷത്രമായ ഇതിന്റെ കാന്തിമാനം 4.13 ആണ്.
ഭൂമിയിൽ നിന്നും ഏകദേശം 380 പ്രകാശവർഷം അകലെയാണ് ഇതിന്റെ സ്ഥാനം.
ഇതിലെ തിളക്കം കൂടിയ തീറ്റ കൊറോണ ബൊറിയാലിസ് എ നീല കലർന്ന വെള്ള നക്ഷത്രമാണ്.
അതിവേഗം കറങ്ങിക്കൊണ്ടിരിക്കുന്ന ഇതിന്റെ കറക്കത്തിന്റെ വേഗത ഒരു സെക്കന്റിൽ 380 കി.
ആൽഫ കൊറോണ ബൊറൊയാലിസിന് അടുത്ത് കിഴക്കുഭാഗത്തായി കാണുന്ന ഗാമ കൊറോണ ബൊറിയാലിസ് മറ്റൊരു ദ്വന്ദനക്ഷത്ര വ്യവസ്ഥയാണ്.
92.94 വർഷം എടുത്താണ് ഇവയുടെ ഒരു പരിക്രമണം പൂർത്തിയാവുന്നത്.
സൂര്യനും നെപ്റ്റ്യൂണിനും തമ്മിലുള്ള അകലമുണ്ട് ഇവ രണ്ടിനുമിടയിൽ.
ഇതിൽ തിളക്കം കൂടിയത് ഒരു ഡെൽറ്റ സ്കൂട്ടി ചരനക്ഷത്രമാണ്.
ഇവ രണ്ടും മുഖ്യധാരാ നക്ഷത്രങ്ങളാണ്.
സ്പെക്ടൽ തരം B9Vഉം A3Vഉം ആണ്.
ഭൂമിയിൽ നിന്നും ഏകദേശം 170 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 4.06 ആണ്.
ഡെൽറ്റ കൊറോണ ബൊറിയാലിസ് ഒരു മഞ്ഞഭീമൻ നക്ഷത്രമാണ്.
2.4 സൗരപിണ്ഡവും 7.4 സൗരആരവുമുള്ള ഇതിന്റെ ഉപരിതല താപനില 5180 കെൽവിൻ ആണ്.
ഇതിന്റെ സ്പെക്ട്രം പഠനങ്ങളിൽ നിന്നും മനസ്സിലാക്കാൻ കഴിയുന്നത് ഇതിലെ ഹൈഡ്രജൻ ജ്വലനം അവസാനിച്ചു കൊണ്ടിരിക്കുകയാണ് എന്നാണ്.
സീറ്റ കൊറോണ ബൊറിയാലിസ് ഒരു ഇരട്ട നക്ഷത്രമാണ്.
പ്രധാന നക്ഷത്രത്തിന്റെ കാന്തിമാനം 5.1ഉം രണ്ടാമത്തേതിന്റേത് 6ഉം ആണ്.
നു കൊറോണ ബൊറിയാലിസ് ഒരു ദൃശ്യ ഇരട്ടയാണ്.
നു 1 കൊറോണ ബൊറിയാലിസ് ഒരു ചുവപ്പു ഭീമൻ നക്ഷത്രമാണ്.
ഭൂമിയിൽ നിന്നും 640 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 5.2 ആണ്.
നു 2 കൊറോണ ബൊറിയാലിസ് ഒരു ഓറഞ്ച് ഭീമനാണ്.
കാന്തിമാനം 5.4 ഉള്ള ഈ നക്ഷത്രം ഭൂമിയിൽനിന്നും 590 പ്രകാശവർഷം അകലെയാണ് സ്ഥിതി ചെയ്യുന്നത്.
സിഗ്മ കൊറോണ ബൊറൊയാലിസ് ഒരു ബഹുനക്ഷത്രവ്യവസ്ഥയാണ്.
ഒരു അമേച്ചർ ടെലിസ്കോപ് ഉപയോഗിച്ച് ഇവയെ വേർതിരിച്ചു കാണാനാവും.
വളരെ സങ്കീർണ്ണമായ ഈ വ്യവസ്ഥയിലെ  സൂര്യസമാന പിണ്ഡമുള്ള രണ്ടു നക്ഷത്രങ്ങൾ 1.14 ദിവസം കൊണ്ട് ഒരു രദക്ഷിണം പൂർത്തിയാക്കുന്നു.
സൂര്യസമാനമായ മൂന്നാമത്തെ നക്ഷത്രം 726 വർഷം കൊ‌ണ്ട് ഇവയെ ചുറ്റി വരുന്നു.
നാലാമത്തേയും അഞ്ചാമത്തേയും നക്ഷത്രങ്ങൾ ചേർന്ന ദ്വന്ദനക്ഷത്ര വ്യവസ്ഥ 14,000 ജ്യോതിർമാത്ര അകലെ കൂടെയാണ് ഈ മൂന്നു നക്ഷത്രങ്ങളെ ചുറ്റിക്കറങ്ങുന്നത്.
എ ഡി എസ്‌ 9731 മറ്റൊരു ബഹുനക്ഷത്ര വ്യവസ്ഥയാണ്.
ആറു നക്ഷത്രങ്ങളുളള ഇതിലെ രണ്ടെണ്ണം സ്പെക്ട്രോസ്കോപിക് ദ്വന്ദങ്ങളുമാണ്.
ശ്രദ്ധേയമായ രണ്ട് [[ചരനക്ഷത്രം}ചരനക്ഷത്രങ്ങളുണ്ട്]] കിരീടമണ്ഡലത്തിൽ.
ടി കൊറോണ ബൊറിയാലിസ് ഒരു കാറ്റാക്ലിസ്മിക് ചരനക്ഷത്രമാണ് .
ബ്ലെയ്സ് സ്റ്റാർ എന്നും ഇതറിയപ്പെടുന്നു.
സാധാരണയായി 10.2നും 9.9നും ഇടയിലാണ് ഇതിന്റെ കാന്തിമാനം.
എന്നാൽ ഇതിലെ ആണവ ചെയിൻ റിയാക്ഷൻ വർദ്ധിച്ചു വന്ന് ഒരു സ്ഫോടനത്തിലേക്കെത്തുമ്പോൾ ഇതിന്റെ കാന്തിമാനം രണ്ടിലേക്കെത്തും.
പിക്സിഡിസ്, യു സ്കോർപ്പി തുടങ്ങിയ പ്രത്യാവർത്തി നോവകളുടെ കൂട്ടത്തിൽ വരുന്നതാണ് ടി കൊറോണ ബൊറിയാലിസും.
1886ലാണ് ഇതിലെ സ്ഫോടനം നിരീക്ഷിച്ചത് ആദ്യമായി രേഖപ്പെടുത്തിയത്.
രണ്ടാമത് 1946 ഫെബ്രുവരിയിലും.
ടി കൊറോണ ബൊറിയാലിസ് ഒരു ദ്വന്ദനക്ഷത്രമാണ് .
ഇതിലെ പ്രധാന നക്ഷത്രം ചുവപ്പു ഭീമനും രണ്ടാമത്തേത് വെള്ളക്കുള്ളനും ആണ്.
ഇവ പരസ്പരം ഒരു പ്രദക്ഷിണം പൂർത്തിയാക്കാൻ ഏകദേശം 8 മാസം എടുക്കും.
ആർ കൊറോണ ബൊറിയാലിസ് ഒരു മഞ്ഞ അതിഭീമൻ ചരനക്ഷത്രമാണ്.
ആർ കൊറിയോണിസ് ചരങ്ങളുടെ ആദ്യമാതൃകയായ ഈ നക്ഷത്രം ഭൂമിയിൽ നിന്നും 7000 പ്രകാശവർഷം അകലെയാണ് സ്ഥിതി ചെയ്യുന്നത്.
ഇതിന്റെ ഏറ്റവും കൂടിയ കാന്തിമാനം 6ഉം കുറഞ്ഞത് 15ഉം ആണ്.
ഈ ഒരു ചക്രം പൂർത്തിയാവാൻ ഏതാനും മാസങ്ങൾ തന്നെയെടുക്കും.
ഇതിനു ചുറ്റും 2000 ജ്യോതിർമാത്ര വരെ പരന്നു കിടക്കുന്ന പോടിപടലങ്ങൾ ഉണ്ട് എന്നാണ് ഹബിൾ ബഹിരാകാശ ദൂരദർശിനി എടുത്ത ചിത്രങ്ങളിൽ നിന്നും വ്യക്തമാകുന്നത്.
കിരീടമണ്ഡലം
360 ദിവസങ്ങൾ കൊണ്ട് 5.8ൽ നിന്ന് 14.1ലേക്കും തിരിച്ചും കാന്തിമാനം മാറിക്കൊണ്ടിരിക്കുന്ന എസ്‌ കൊറോണ ബൊറിയാലിസ് ആണ് മറ്റൊരു ചരനക്ഷത്രം.
ഭൂമിയിൽ നിന്ന് 1946 പ്രകാശവർഷം അകലെയാണ് ഇതിന്റെ സ്ഥാനം.
സൂര്യനേക്കാൾ 16643 മടങ്ങ് തിളക്കമുള്ള ഇതിന്റെ ഉപരിതല താപനില 3033 കെൽവിൻ ആണ്.
ആകാശത്തു കാണുന്ന കടുംചുവപ്പു നക്ഷത്രങ്ങളിൽ ഒന്നാണ് വി കൊറോണ ബൊറിയാലിസ് .
, സൂര്യന്റെ 102,831 മടങ്ങ് തിളക്കമുള്ള ഈ നക്ഷത്രത്തിന്റെ ഉപരിതല താപനില 2877 കെൽവിൻ ആണ്.
ഇതിന്റെ സ്ഥാനം ഭൂമിയിൽ നിന്നും 8810 പ്രകാശവർഷം അകലെയാണ്.
ഏറ്റവും കൂടിയ കാന്തിമാനം 6.9ഉം കുറഞ്ഞ കാന്തിമാനം 12.6ഉം ആണ്.
357 ദിവസങ്ങളാണ് ഇതിനെടുക്കുന്നത്.
ഈ നക്ഷത്രത്തെ കാണാൻ കഴിയുക കിരീടമണ്ഡലം, ജാസി, അവ്വപുരുഷൻ എന്നിവയുടെ അതിരുകൾ കൂടിച്ചേരുന്ന ഭാഗത്താണ്.
ടൗ കൊറോണ ബൊറിയാലിസിന് വടക്കു-കിഴക്കു ഭാഗത്തായി കാണുന്ന ഡബ്ലിയൂ കൊറോണ ബൊറിയാലിസിന്റെ ഏറ്റവും കൂടിയ കാന്തിമാനം 7.8ഉം കുറഞ്ഞത് 14.3ഉം ആണ്.
ഇതിനെടുക്കുന്നത് 238 ദിവസങ്ങളാണ്.
മറ്റൊരു ചുവപ്പു ഭീമൻ നക്ഷത്രമായ ആർ ആർ കൊറോണ ബൊറിയാലിസ് ഒരു അർദ്ധചരനക്ഷത്രമാണ്.
60.8 ദിവസം കൊണ്ട് 7.3നും 8.2നും ഇടയിൽ ഇതിന്റെ കാന്തിമാനം മാറിക്കൊണ്ടിരിക്കും.
ആർ എസ് കൊറോണ ബൊറിയാലിസും ഒരു ചുവപ്പു ഭീമൻ അർദ്ധചരനക്ഷത്രമാണ്.
ഇതിന്റെ കാന്തിമാനം 332 ദിവസം കൊണ്ട് 8.7നും 11.6നും ഇടയിൽ മാറിക്കൊണ്ടിരിക്കും.
ഇതിന് ഒരു വർഷം കൊണ്ട് 50 മില്ലി ആർക്ക് സെക്കന്റ് സ്ഥാനമാറ്റം ഉണ്ടാവുന്നുണ്ട്.
യു കൊറോണ ബൊറിയാലിസ് അൽഗോൾ ടൈപ്പ് ഗ്രഹണദ്വന്ദ നക്ഷത്രമാണ്.
ഇതിന്റെ കാന്തിമാനം 3.45 ദിവസത്തിനിടയിൽ 7.66നും 8.79നും ഇടയിൽ മാറിക്കൊണ്ടിരിക്കുന്നു.
ടി വൈ കൊറോണ ബൊറിയാലിസ് സ്പന്ദിച്ചുകൊണ്ടിരിക്കുന്ന ഒരു വെള്ളക്കുള്ളനാണ്.
സൂര്യന്റെ 70% പിണ്ഡമുണ്ടെങ്കിലും വ്യാസം സൂര്യന്റെ 1.1% മാത്രമേ ഉള്ളു.
1990ൽ കണ്ടെത്തിയ യു ഡബ്ലിയു കൊറോണ ബൊറിയാലിസ് പിണ്ഡം കുറഞ്ഞ എക്സ്-റേ ദ്വന്ദമാണ്.
ഇതിലെ ഒരു നക്ഷത്രം സൂര്യനേക്കാൾ പിണ്ഡം കുറഞ്ഞതും മറ്റേത് ഒരു ന്യൂട്രോൺ നക്ഷത്രവുമാണ്.
സൗരയൂഥേതര ഗ്രഹവ്യവസ്ഥകൾ
എപ്സിലോൺ കൊറോണ ബൊറിയാലിസിന്റെ വർണ്ണരാജി പഠനത്തിൽ നിന്നും കിട്ടിയ വിവരങ്ങൾ വിശകലനം ചെയ്തപ്പോൾ അതിന് വ്യാഴത്തിന്റെ 6.7 മടങ്ങ് പിണ്ഡമുള്ള ഒരു ഗ്രഹമുണ്ടെന്ന് കണ്ടെത്തി.
നക്ഷത്രത്തിൽ നിന്നും 1.3 ജ്യോതിർമാത്ര അകലെയുള്ള ഗ്രഹത്തിന് ഒരു പരിക്രമണം പൂർത്തിയാക്കുന്നതിന് 418 ദിവസം ആവശ്യമാണ്.
സ്പെക്ട്രൽ തരം K2III ആയ ഈ നക്ഷത്രത്തിന് സൂര്യന്റെ 1.7 മടങ്ങ് പിണ്ഡവും 21 മടങ്ങ് ആരവും 151 മടങ്ങ് തിളക്കവുമുണ്ട്.
മറ്റൊരു ഗ്രഹം കണ്ടെത്തിയിട്ടുള്ളത് കാപ്പ കൊറോണ ബൊറിയാലിസിനാണ്.
സ്പെക്ട്രൽ തരം K1IV ആയ ഈ നക്ഷത്രത്തിന് സൂര്യന്റെ രണ്ടു മടങ്ങ് പിണ്ഡമുണ്ട്.
3.4 വർഷം കൊണ്ട് ഒരു പരിക്രമണം പൂർത്തിയാക്കുന്ന ഒരു ഗ്രഹമാണ് ഇതിനുള്ളത്.
വ്യാഴത്തിന്റെ 2.5 മടങ്ങ് പിണ്ഡമാണ് ഇതിന് കണക്കാക്കിയിട്ടുള്ളത്.
ഒമിക്രോൺ കൊറോണ ബൊറിയാലിസിന് വ്യാഴത്തിനേക്കാൾ പിണ്ഡം കുറഞ്ഞ (0.83 M J ) ഗ്രഹമുണ്ട്.
187 ദിവസം കൊണ്ടാണ് ഇത് ഒരു പരിക്രമണം പൂർത്തീകരിക്കുന്നത്.
HD 145457 എന്ന ഓറഞ്ച് ഭീമനും സ്വന്തമായി ഒരു ഗ്രഹമുണ്ട്.
വ്യാഴത്തിന്റെ 2.9 മടങ്ങ് പിണ്ഡമുള്ള ഇതിനെ കണ്ടെത്തിയത് 2010ലാണ്.
176 ദിവസം കൊണ്ടാണ് ഒരു പരിക്രമണം പൂർത്തിയാക്കുന്നത്.
കാന്തിമാനം 11 ഉള്ള ഒരു മഞ്ഞ മുഖ്യധാരാ നക്ഷത്രമാണ് എക്സ് ഒ-1.
ഭൂമിയിൽ നിന്നും 560 പ്രകാശവർഷം അകലെയാണ് ഇതിന്റെ സ്ഥാനം.
, 2006ൽ എക്സ് ഒ ദൂരദർശിനി ഉപയോഗിച്ച് ഇതിന് ഒരു ഗ്രഹത്തെ (എക്സ് ഒ-1എ) കണ്ടെത്തി.
മൂന്നു ദിവസം കൊണ്ട് നക്ഷത്രത്തെ ഒരു പ്രാവശ്യം ചുറ്റുന്ന ഈ ഗ്രഹത്തിന് ഏകദേശം വ്യാഴത്തിന്റെ വലിപ്പം തന്നെയാണുള്ളത്.
1977ൽ റേഡിയൽ വെലോസിറ്റി സങ്കേതം ഉപയോഗിച്ച് റോ കൊറോണ ബൊറിയാലിസിന് വ്യാഴത്തിന്റെ വലിപ്പമുള്ള ഒരു ഗ്രഹമുണ്ടെന്ന് കണ്ടെത്തി.
സ്പെക്ട്രൽ തരം G0V ആയ ഒരു മുഖ്യധാരാ നക്ഷത്രമാണ് റോ കൊറോണ ബൊറിയാലിസ്.
ഭൂമിയിൽ നിന്നും ഏകദേശം 57 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
വിദൂരാകാശ വസ്തുക്കൾ ആബേൽ 2142 ഗാലക്സി ക്ലസ്റ്ററിന്റെ എക്സ്-റേ ഇമേജ്
അമേച്വർ ദൂരദർശിനികൾ ഉപയോഗിച്ചു തന്നെ കാണാനാവുന്ന ഏതാനും താരാപഥങ്ങൾ കിരീടമണ്ഡലത്തിലുണ്ട്.
അടുത്തടുത്തായി കാണപ്പെടുന്ന രണ്ടു താരാപഥങ്ങളാണ് എൻ ജി സി 6085, 6086 എന്നിവ.
വളരെ ഉയർന്ന തോതിൽ എക്സ് റേ ഉത്സർജ്ജനം നടക്കുന്ന ഗ്യാലക്സി ക്ലസ്റ്റർ ആണ് ആബേൽ 2142 .
ഇതിന്റെ വ്യാസം 60 ലക്ഷം പ്രകാശവർഷമാണ്.
രണ്ടു ഇതിൽ നിന്നും പുറത്തു വരുന്ന എക്സ് റേ വികിരണങ്ങൾ കാണിക്കുന്നത് രണ്ടു ഗാലക്സികൾ തമ്മിൽ സംയോജിച്ചു കൊണ്ടിരിക്കുന്ന പ്രകൃയ അവിടെ നടന്നു കൊണ്ടിരിക്കുന്നു എന്നാണ്.
ഇതിന്റെ ചുവപ്പുനീക്കത്തിന്റെ തോത് 0.0909 ആണ്.
ഇതിനർത്ഥം ഈ ഗാലക്സി നമ്മളിൽ 27,250 km/s വേഗത്തിൽ അകന്നു കൊണ്ടിരിക്കുന്നു എന്നാണ്.
ഭൂമിയിൽ നിന്ന് 12 ലക്ഷം പ്രകാശവർഷം അകലെ കിടക്കുന്ന ഇതിന്റെ കാന്തിമാനം 16 ആണ്.
ഈ രാശിയിലെ മറ്റൊരു ഗാലക്സി ക്ലസ്റ്ററാണ് RX J1532.9+3021.
ഭൂമിയിൽ നിന്നും ഏകദേശം 390 കോടി പ്രകാശവർഷം അകലെയാണ് ഇതിന്റെ സ്ഥാനം.
ഈ ക്ലസ്റ്ററിന്റെ നടുവിൽ വലിയൊരു എലിപ്റ്റിക്കൽ ഗാലക്സിയും അതിന്റെ നടുവിൽ വളരെ കൂടിയ പിണ്ഡമുള്ള തമോഗർത്തവും കണ്ടെത്തിയിട്ടുണ്ട്.
നാനൂറിലേറെ താരാപഥങ്ങളടങ്ങിയിട്ടുള്ള ഒരു ഗാലക്സി ക്ലസ്റ്ററാണ് ആബേൽ 2065.
ഭൂമിയിൽ നിന്നും ഒരു കോടിയിലേറെ പ്രകാശവർഷം അകലെയാണ് ഇത് കിടക്കുന്നത്.
ആബേൽ 2061, ആബേൽ 2067, ആബേൽ 2079, ആബേൽ 2089, ആബേൽ 2092 എന്നീ ഗാലക്സി ക്ലസ്റ്ററുകൾ ചേർന്നാണ് കൊറോണ ബൊറിയാലിസ് സൂപ്പർ ക്ലസ്റ്റർ രൂപം കൊള്ളുന്നത്.
മറ്റൊരു ഗാലക്സി ക്ലസ്റ്റർ ആയ ആബേൽ 2162 ഹെർക്കുലീസ് സൂപ്പർ ക്ലസ്റ്ററിന്റെ ഭാഗമാണ്..
ഐതിഹ്യം ജാസിയും കിരീടമണ്ഡലവും യുറാനിയയുടെ കണ്ണാടിയിലെ ചിത്രീകരണം.
ഗ്രീക്ക് ഇതിഹാസത്തിൽ ഡൈനീഷ്യസ് , ക്രീറ്റിലെ രാജാവായ മിനോസിന്റെ മകൾ അരിയാഡ്നിക്കു നൽകിയ കിരീടവുമായാണ് കിരീടമണ്ഡലത്തെ ബന്ധപ്പെടുത്തിയിട്ടുള്ളത്.
ഡയണീഷ്യസുമായുള്ള വിവാഹത്തിൽ അരിയാഡ്നി ഈ കിരീടമായിരുന്നു ധരിച്ചിരുന്നത്.
വിവാഹദിനത്തിന്റെ ഓർമ്മക്കു വേണ്ടി ഡയണീഷ്യസ് ഈ കിരീടം ആകാശത്തു പ്രതിഷ്ഠിക്കുകയാണുണ്ടായത്.
മറ്റൊരു കഥയിൽ ഡയണീഷ്യസ് നൽകിയ ഈ കിരീടം ക്രീറ്റിലെ ഭീകരജീവിയായ മിനോടോറിനെ കൊല്ലുന്നതിനു വേണ്ടി ക്രീറ്റിലെത്തിയ തിസ്യൂസിന് അരിയാഡ്നി നൽകിയെന്നും മിനോടോറിനെ കൊന്നതിനു ശേഷം ഈ കിരീടത്തിൽ നിന്നും പുറത്തു വന്ന വെളിച്ചം ഉപയോഗിച്ചാണ് ലാബ്രിന്തിൽ തിസ്യൂസ് പുറത്തു വന്നത് എന്നു പറയുന്നു.
അതിനു ശേഷം ഡയണീഷ്യസ് ഈ കിരീടം ആകാശത്തു വെച്ചു എന്നും പറയുന്നു.
അറബികൾ ഇതിനെ അൽഫെക്ക എന്നു വിളിച്ചു.
ഈ വാക്കിനർത്ഥം ചിതറിയത്, പൊട്ടിയത് എന്നൊക്കെയാണ്.
അകന്നു കിടക്കുന്ന രത്നക്കല്ലുകളുള്ള ഒരു മാലയായാണ് അവർ കിരീടമണ്ഡലത്തെ ചിത്രീകരിച്ചത്.
ഒരു അറബ് ഗോത്രമായ ബുഡോയിനുകൾ ഇതിനെ ഒരു തകർന്ന പാത്രത്തോടാണ് ഉപമിച്ചത്.
പാവങ്ങളുടെ തകർന്ന പാത്രം എന്നർത്ഥമുള്ള കാസ്അറ്റ് അൽ മസാക്കിൻ (قصعة المساكين) എന്ന പേരാണ് നൽകിയത്.
കിരിബാത്തിയിലെ സ്ത്രീകൾ Nei Meme , on left, is the current First Lady of Kiribati.
Women of Kiribati performing traditional dance.
കിരിബാത്തിയിലെ സ്ത്രീകൾ കിരിബാത്തി ദ്വീപുരാഷ്ട്രത്തിൽ ജിവിക്കുന്നവരാണ്.
വിവാഹിതയായ കിരിബാത്തി സ്ത്രീയെ മറ്റുള്ളവർ ആദരവോടെ കാണുന്നു.
പക്ഷെ, അവരുടെ ഭർത്താവിന്റെ കീഴിലായിരിക്കും അവൾ.
കിരിബാത്തി സമൂഹത്തിൽ സ്ത്രീകളുടെ പങ്ക്
പൊതുവേ, മാറ്റമുണ്ടെങ്കിലും കിരിബാത്തി സമൂഹത്തിൽ സ്ത്രീകൾ പുരുഷന്മാരുടെ താഴെയുള്ള സ്ഥാനമായി കരുതപ്പെടുന്നു.
പാരമ്പര്യമായി, കിരിബാത്തി സ്ത്രീകൾക്ക് സ്വത്തു സമ്പാദിക്കാനൗള്ള അവകാശമുണ്ട്.
എന്നിരുന്നാലും, ഇന്ന് ആധുനിക വിഭവങ്ങളിൽ വളരെക്കുറച്ച് പ്രാപ്യതയേയുള്ളു.
എങ്കിലും കിരിബാത്തി സ്ത്രീകൾ, കൂടുതൽ ക്ഷമതയുള്ള തൊഴിലുകളിൽ ഇടപെടുന്നുണ്ട്.
സർക്കാർ ജോലിയും വൈദഗ്ദ്ധ്യം ആവശ്യമുള്ള ജ്ജോലികളിലും മുഴുകുന്നു.
കിരിബാത്തി സ്ത്രീകളിൽ പാരമ്പര്യമൂല്യങ്ങൾ ചെലുത്തപ്പെടുന്നു.
പ്രത്യേകിച്ചും കന്യാകാത്വം പോലുള്ള കാര്യങ്ങളിൽ.
വീട്ടുജോലികൾ ആണ് കിരിബാത്തി സ്ത്രീകൾക്ക് പാരമ്പര്യമായി വിധിച്ചിരിക്കുന്നത്.
ആഹാരം പാകം ചെയ്യുക, വീടു വൃത്തിയാക്കുക, കുഞ്ഞുങ്ങളെ നോക്കുക, കുടുംബത്തിന്റെ പൊതുവിലുള്ള ക്ഷേമമ എന്നിവ അവരിൽ നിക്ഷിപ്തമാണ്.
വാണിജ്യവിളകൾ ഉത്പാദിപ്പിക്കുക, ചർച്ചിനായുള്ള ഫണ്ട് ശേഖരിക്കുക എന്നിവയും അവരുടെ ചുമതലകളായി നിശ്ചയിച്ചിരിക്കുന്നു.
കിരിബാത്തിയുടെ 50% തൊഴിൽശക്തിയും സ്ത്രീകളാണ്.
ഇതും കാണൂ Nei Meme , the current First Lady of Kiribati Keina Tito , former First Lady of Kiribati Teresia Teaiwa Demographics of Kiribati അവലംബം
രാഷ്ട്രീയത്തിലും സ്ത്രീകളുണ്ട്.
എന്നാൽ യു എൻ കണക്കുപ്രകാരം, 4.3% പാർലിമെന്റ് സീറ്റിലെ സ്ത്രീകളുള്ളു.
കിരീടം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kireedam_(1989_film)
ലോഹിതദാസിന്റെ തിരക്കഥയിൽ സിബി മലയിൽ സംവിധാനം ചെയ്ത് മോഹൻ ലാൽ നായകനായി അഭിനയിച്ച് 1989.
ജൂലൈ.7 നുപുറത്തിറങ്ങിയ മലയാളചലച്ചിത്രമാണ് കിരീടം .
സത്യസന്ധനും ആത്മാർത്ഥതയുമുള്ള പോലീസ് കോൺസ്റ്റബിളായ അച്യുതൻ നായർക്ക്( തിലകൻ ) ഭാര്യ അമ്മുവും( കവിയൂർ പൊന്നമ്മ ) രണ്ട് ആൺമക്കളും രണ്ട് പെൺമക്കളും അടങ്ങുന്ന സ്നേഹമുള്ള കുടുംബമുണ്ട്.
അച്യുതൻ നായർക്ക് തന്റെ മൂത്ത മകൻ സേതുമാധവൻ( മോഹൻ ലാൽ ) ഒരു പോലീസ് ഇൻസ്പെക്ടറാകണം.
അദ്ദേഹത്തിന് മകനുമായി  സൗഹാർദ്ദപരമായ ബന്ധമുണ്ട്.
സേതുവിന് അമ്മയുടെ ജ്യേഷ്ഠനായ കൃഷ്ണൻ നായരുടെ മകളായ ദേവിയുമായി വിവാഹനിശ്ചയം കഴിഞ്ഞു.
ഒരു ദിവസം, ഒരു നിയമസഭാംഗത്തിന്റെ മകനെതിരെ ഒരു ചെറിയ കേസ് ചാർജ് ചെയ്തതിന്, അച്യുതൻ നായരെ രാമപുരം പോലീസ് സ്റ്റേഷനിലേക്ക് മാറ്റുകയും കുടുംബം അവനോടൊപ്പം മാറുകയും ചെയ്തു.
കീരിക്കാടൻ ജോസ്(മോഹൻ രാജ്) എന്ന ഹാർഡ്കോർ കുറ്റവാളി രാമപുരം മാർക്കറ്റ് ഭരിക്കുന്നു.
ഒരു ദിവസം, അച്യുതൻ നായർ ചന്തയിലെ ഒരു കലഹത്തിൽ ഇടപെടാൻ ശ്രമിക്കുകയും ജോസ് അദ്ദേഹത്തെ വളരെ ക്രൂരമായി മർദ്ദിക്കുകയും ചെയ്തു.
ആ സമയത്ത് മാർക്കറ്റിലുണ്ടായിരുന്ന സേതു ഇതിന് സാക്ഷിയാവുകയും കീരിക്കാടൻ ജോസിനെയും ഗുണ്ടകളെയും ആക്രമിച്ചുകൊണ്ട് തന്റെ പിതാവിനെ രക്ഷിക്കുകയും ചെയ്തു.
ഗുരുതരമായി പരിക്കേറ്റ കീരിക്കാടനെ ആശുപത്രിയിൽ പ്രവേശിപ്പിച്ചു.
കീരിക്കാടന്റെ പതനം മുഴുവൻ വിപണിയും ആഘോഷിക്കുകയും സേതുവിൽ ഒരു പുതിയ രക്ഷകനെ കണ്ടെത്തുകയും ചെയ്യുന്നു.
അവന്റെ സുഹൃത്തുക്കൾ ഈ കുപ്രസിദ്ധി മുതലെടുക്കുകയും ഒടുവിൽ പ്രാദേശിക പബ്ബിൽ ഒരു വഴക്ക് ആരംഭിക്കുകയും ചെയ്തു.
ഈ സംഭവ പരമ്പരയിൽ അച്യുതൻ നായർ വളരെ അസ്വസ്ഥനാകുകയും സേതു പതുക്കെ ഒരു കുറ്റവാളിയായി മാറുകയാണെന്ന് ആരോപിക്കുകയും ചെയ്യുന്നു.
സേതു കുഴപ്പത്തിൽ നിന്ന് രക്ഷപ്പെടാൻ ശ്രമിക്കുന്നുണ്ടെങ്കിലും, ക്രമേണ ഒന്നിനുപുറകെ ഒന്നായി തുടർന്നുള്ള സംഭവങ്ങൾ സേതുവിനെ പ്രശ്നങ്ങളിലേക്ക്  വലിച്ചിഴയ്ക്കുന്നു.
ഒരു പ്രാദേശിക തെമ്മാടിയായ ഹൈഡ്രോസ്( കൊച്ചിൻ ഹനീഫ ) സേതുവിന്റെ ഒരു ആൾ ആണെന്ന് അവകാശപ്പെടുകയും പ്രാദേശിക കച്ചവടക്കാരിൽ നിന്ന് പണം തട്ടാൻ തുടങ്ങുകയും ചെയ്യുന്നു.
സേതുവിന്റെ അളിയനായ രമണൻ ഹൈഡ്രോസിനോടൊപ്പം ചേരുന്നു.
സേതു, ഇതറിഞ്ഞപ്പോൾ, ഇരുവരെയും മാർക്കറ്റിൽ വച്ച് അടിച്ചു.
എന്നിരുന്നാലും, വീട്ടിൽ രമണൻ എന്താണ് സംഭവിച്ചതെന്ന് ഒരു തെറ്റായ വിവരണം നൽകുന്നു; തന്റെ മകൻ തെറ്റുകാരനാണെന്ന് ബോധ്യപ്പെട്ട അച്യുതൻ നായർ സേതുവിനോട് വീട്ടിൽ നിന്നിറങ്ങാൻ ആവശ്യപ്പെടുകയും സേതു പുറത്തേക്ക് പോവുകയും ചെയ്തു.
ലോക്കൽ പോലീസ് ഇൻസ്പെക്ടർ ഒരു ചെറിയ കേസിൽ സേതുവിനെ അറസ്റ്റ് ചെയ്യുകയും കൂടുതൽ കുഴപ്പങ്ങൾ ഉണ്ടാക്കരുതെന്ന് മുന്നറിയിപ്പ് നൽകുകയും ചെയ്യുന്നു.
അവന്റെ ബാല്യകാല സുഹൃത്തായ കേശു അവനെ സമാധാനിപ്പിക്കാൻ ശ്രമിക്കുന്നു.
പക്ഷേ സേതു പൂർണമായും തകർന്നു.
ഇതിനിടയിൽ, ദേവിയുടെ മാതാപിതാക്കൾ മറ്റൊരു പുരുഷനുമായി അവളുടെ വിവാഹം നിശ്ചയിച്ചു, അത് സ്വീകരിക്കാൻ ദേവി തയ്യാറായില്ല.
സേതു ദേവിയെ കാണുകയും അവന്റെ നിസ്സഹായത വിശദീകരിക്കുകയും മാതാപിതാക്കളുടെ ആഗ്രഹങ്ങൾ പിന്തുടരാൻ ആവശ്യപ്പെടുകയും ചെയ്യുന്നു.
അവൾ വിവാഹിതയാകുന്നു; സേതു എന്നത്തേക്കാളും ഏകാന്തത അനുഭവിക്കുന്നു.
ആശുപത്രിയിൽ നിന്ന് ഡിസ്ചാർജ് ചെയ്ത ശേഷം കീരിക്കാടൻ ജോസ് സേതുവിനോട് പ്രതികാരം ചെയ്യാൻ തീരുമാനിക്കുന്നു.
തന്റെ "മരണം" ആഘോഷിക്കുന്ന ആരെയും കഠിനമായി ശിക്ഷിക്കാനും അയാൾ തീരുമാനിക്കുന്നു.
അവൻ സേതുവിന്റെ വീട് കൊള്ളയടിക്കുകയും അവന്റെ അമ്മയെയും സഹോദരിമാരെയും കൈകാര്യം ചെയ്യുകയും ചെയ്യുന്നു.
കീരിക്കാടന്റെ ലെഫ്റ്റനന്റ് പരമേശ്വരനാണ് സേതുവിനെ ആക്രമിക്കുന്നത്.
സ്വയം പ്രതിരോധിക്കാനുള്ള ശ്രമത്തിൽ, സേതു ഒരു ഇരുമ്പ് വടി പിടിച്ച് അയാളെ ആക്രമിക്കാൻ മുന്നോട്ട് പോകുന്നു.
ഗുരുതരമായി പരിക്കേറ്റ പരമേശ്വരനെ ആശുപത്രിയിൽ പ്രവേശിപ്പിച്ചു.
സേതുമാധവനെ വീണ്ടും ലക്ഷ്യമിടുന്നത് കീരിക്കാടൻ ജോസ് ആണ്.
അവർ ഒരു പോരാട്ടത്തിൽ ഏർപ്പെടുന്നു, സേതുമാധവൻ ഉന്മാദ കോപത്തിലേക്ക് പോകുന്നു.
മുഖത്ത് നിന്ന് രക്തം വാർന്നൊഴുകി, തന്റെ അടുത്ത് വരുന്ന ആരെയും കൊല്ലുമെന്ന് അയാൾ ഭീഷണിപ്പെടുത്തുന്നു.
കീരിക്കാടന് ഗുരുതരമായി പരിക്കേറ്റു, എഴുന്നേൽക്കാൻ ശ്രമിക്കുന്നു, പക്ഷേ സേതു ഒരു കഠാര എടുത്ത് അയാളെ  കുത്തിക്കൊല്ലുന്നു.
അച്യുതൻ നായർ രംഗപ്രവേശം ചെയ്യുകയും സേതുവിനോട് തന്റെ കത്തി  ഉപേക്ഷിക്കാൻ ആജ്ഞാപിക്കുകയും ചെയ്തു, അത് നിരവധി പിരിമുറുക്ക നിമിഷങ്ങൾക്ക് ശേഷം സേതു അനുസരിക്കുന്നു..
രണ്ടുപേരും വളരെ വികാരാധീനരാകുകയും, സേതു മുട്ടുകുത്തി വീഴുകയും, കത്തി വലിച്ചെറിയുകയും ചെയ്ത ശേഷം, പൂർണ്ണമായും തകരുന്നു.
സേതുമാധവനെ പോലീസ് സേനയിൽ പ്രവേശിക്കുന്നതിൽ നിന്ന് അയോഗ്യനാക്കുന്നു.
ഹെഡ് കോൺസ്റ്റബിൾ അച്യുതൻ നായർ സേതുവിനെ "കുപ്രസിദ്ധ കുറ്റവാളി" എന്ന് പരാമർശിക്കുന്ന പോലീസ് വെരിഫിക്കേഷൻ റിപ്പോർട്ട് വായിക്കുന്നതോടെ സിനിമ അവസാനിക്കുന്നു.
പ്രധാന അഭിനേതാക്കൾ മോഹൻലാൽ – സേതുമാധവൻ തിലകൻ – അച്യുതൻ നായർ മുരളി - സർക്കിൾ ഇൻസ്പെക്ടർ മോഹൻ രാജ് – കീരിക്കാടൻ ജോസ് പാർ‌വ്വതി (ചലച്ചിത്രനടി) – ദേവി ജഗതി ശ്രീകുമാർ - സേതുവിന്റെ അളിയൻ കൊച്ചിൻ ഹനീഫ - കീരിക്കാടന്റെ സഹായി ജഗദീഷ് മണിയൻപിള്ള രാജു ഒടുവിൽ ഉണ്ണികൃഷ്ണൻ - പോലീസുകാരൻ മാമ്മുക്കോയ – ശങ്കരാടി – കൃഷ്ണൻ നായർ കവിയൂർ പൊന്നമ്മ – അമ്മു ഫിലോമിന - സേതുവിന്റെ മുത്തശ്ശി പുരസ്കാരങ്ങൾ 1989-ൽ ഈ സിനിമയിലെ അഭിനയത്തിന് മോഹൻലാലിന് ദേശീയ ചലച്ചിത്ര അവാർഡുകളിൽ പ്രത്യേക ജൂറി പുരസ്കാരം ലഭിക്കുകയുണ്ടായി.
1989-ൽ ഈ സിനിമയിലെ "കണ്ണീർ പൂവിന്റെ" എന്നു തുടങ്ങുന്ന ഗാനം ആലപിച്ചതിന് എം.ജി ശ്രീകുമാറിന് മികച്ച പിന്നണിഗായകനുള്ള കേരള സർക്കാറിന്റെ അവാർഡ് ലഭിച്ചു.
രണ്ടാംഭാഗം ഈ ചലച്ചിത്രത്തിന്റെ രണ്ടാം ഭാഗമായി പുറത്തിറങ്ങിയ ചലച്ചിത്രമാണ് ചെങ്കോൽ (1993).
പുനർനിർമ്മാണം സംവിധായകൻ പ്രിയദർശൻ 1993-ൽ ഹിന്ദിയിൽ ഈ ചലച്ചിത്രം പുനർനിർമ്മിക്കുകയുണ്ടായി.
ജാക്കി ഷെറോഫ് നായകനായി അഭിനയിച്ച ഈ ചിത്രത്തിന്റെ പേര് ഗർദിഷ് എന്നായിരുന്നു.
2007-ൽ ഈ ചിത്രം തമിഴിൽ പുനർനിർമ്മിക്കുകയുണ്ടായി അജിത് നായകനായി അഭിനയിച്ച ഈ ചിത്രത്തിന്റെ പേര് കിരീടം എന്നു തന്നെയായിരുന്നു.....
ഈ ചിത്രം 1989ലെ super കിരീടം എന്ന ചിത്രത്തിന്റെ കഥ വന്ന വഴി
ലോഹിതദാസിനു കിരീടം സിനിമ എഴുതാനുള്ള ആശയം ലഭിക്കുന്നത് ലോഹിയുടെ പ്രദേശത്തൊക്കെ പറഞ്ഞു കേട്ടിരുന്നു ഒരു കഥയിൽ നിന്നുമാണ്.
ആ കഥ ഇങ്ങനെ….
ചാലക്കുടിയിൽ കുപ്രസിദ്ധനായ ഒരു റൗഡിയുണ്ടായിരുന്നു , കേശവൻ എന്നായിരുന്നു പുള്ളിയുടെ പേര്.
കേശവൻ പലരെയും കൊന്നിട്ടുണ്ട് കൈ വെട്ടിയിട്ടുണ്ട്,  കൊല്ലാതെ കൊന്നിട്ടുണ്ട്,  കേശവന്റെ പേര് കേട്ടാൽ ആരും ഒന്നും വിറയ്ക്കും.
ആയിടെയാണ് തിരുവന്തപുരത്തു നിന്നും വന്ന ഒരു ആശാരി കുടുംബം ചാലക്കുടിയിൽ താമസത്തിനു എത്തുന്നത്.
ഭാര്യയും രണ്ടു പെൺകുട്ടികളും, ഒരാൺകുട്ടിയും അടങ്ങുന്നതാണ് ആശാരിയുടെ കുടുംബം.
നല്ല പണിക്കാരനായിരുന്നു ആശാരി, സന്ധ്യക്ക്‌ ജോലിയുടെ ക്ഷീണം അകറ്റാൻ ഒരു കുപ്പി കള്ളും മോന്തി കുട്ടികൾക്ക് പലഹാരവും വാങ്ങി മൂളിപ്പാട്ടും പാടിയാണ് അയാൾ വീട്ടിലേക്കു മടങ്ങുക.
കേശവൻ റൗഡിയെ ആശാരി കണ്ടിട്ടില്ലെങ്കിലും കേശവന്റെ വീരശൂര കഥകൾ പല ഭാഗത്തു നിന്നും പല കഥകളിലും കേട്ടിരുന്നു.
ഒരിക്കൽ പണിയും കഴിഞ്ഞു ആശാരി മടങ്ങുകയായിരുന്നു, പതിവ് പോലെ രണ്ടെണ്ണം അടിച്ചിട്ട് പോകാനായി ഷാപ്പിൽ കയറി.
ഷാപ്പിൽ തിരക്കായിട്ടില്ല.
ആശാരി ഒരു ഗ്ലാസ് കള്ളുമോന്തി തോടുകറിയുടെ എരിവ് ആസ്വദിച്ചു കൊണ്ട് മടിക്കുത്തിൽ നിന്നും ബീഡിയും തീപ്പെട്ടിയും എടുത്തു കത്തിച്ചു.
പുകയൂതി അങ്ങനെ ഇരിക്കുമ്പോൾ അടുത്ത ബെഞ്ചുകളിൽ ഇരുന്നു കള്ളുകുടിച്ചിരുന്നവരിൽ പലരും പെട്ടെന്ന് നിശബ്ധരാവുകയും എഴുന്നേറ്റു നിൽക്കുകയും ചെയ്യുന്നു.
എന്താണ് കാര്യമെന്ന് ആശാരിക്ക് പിടികിട്ടിയില്ല.
ആരോ ഒരാൾ അകത്തേക്ക് വരുന്നത് ആശാരി കണ്ടു, വരുന്നവരെയും പോകുന്നവരെയും ഒന്നും നോക്കാൻ ആശാരിക്ക് സമയമില്ല, വിളക്ക് വയ്ക്കുമ്പോഴേക്കും വീട്ടിലെത്തണം.
ആശാരി അടുത്ത ഗ്ലാസ് നിറയ്ക്കാമെന്നു വിചാരിക്കുമ്പോഴേക്കും കുടത്തിലിരുന്ന കള്ള് മുഴുവൻ ആരോ ഒരാൾ അയാളുടെ മുഖത്തേക്ക് ഒഴിച്ചു.
മുഖം തുടച്ചു ആശാരി നോക്കുമ്പോൾ കണ്ടത്,  മുന്നിൽ ഒഴിഞ്ഞ കുടവുമായി ഒരാൾ നിൽക്കുന്നു.
ആശാരിക്ക് ദേഷ്യവും സങ്കടവും വന്നു.
അയാൾ അടുത്തിരുന്ന തന്റെ പണിസഞ്ചിയിൽ നിന്ന് കൊട്ടുവടിയെടുക്കലും അടിയും പെട്ടെന്നായിരുന്നു.
തലയ്ക്കു തന്നെ അടിയേറ്റു ആഗതൻ വെട്ടിയിട്ട വാഴപോലെ ബോധം മറഞ്ഞു മലർന്നടിച്ചു വീണു.
പരബ്രഹ്മത്തോടെ ആശാരി നിൽക്കുമ്പോൾ ആരോ ഒരാൾ വിളിച്ചു പറയുന്നത് കേട്ടു : ”കേശവൻ വീണു… റൗഡി കേശവൻ വീണു…’.
ആശാരിയുടെ മനസ്സിൽ ഒരു കൊല്ലിയാൻ മിന്നി.
കേശവനെയാണ് തൻ അടിച്ചു വീഴ്ത്തിയിരിക്കുന്നത്, കൊലയും അക്രമവും പുത്തരിയല്ലാത്ത റൗഡിയായ ആജാനുബാഹുവായ കേശവനെ.
ആളുകൾ ഓടികൂടി കേശവന്റെ മുഖത്തു വെള്ളം തളിച്ച് ഉണർത്തുമ്പോഴേക്കും ആശാരി അപ്രത്യക്ഷനായിരുന്നു.
പിറ്റേന്ന് വെളുക്കുമ്പോൾ ആശാരിയുടെ വാടകവീടിന്റെ വാതിലുകൾ തുറന്നു കിടന്നിരുന്നു.
വിളമ്പാത്ത അത്താഴം ചാവാലിപ്പട്ടികൾ തിന്നുന്നുണ്ടായിരുന്നു.
കയ്യിൽ കിട്ടിയതുമായി ആശാരിയും കുടുംബവും രായ്ക്കുരാമാനം അവിടം വിട്ടു.
പുറത്തേക്കുള്ള കണ്ണികൾ കിരീടം ഇന്റർനെറ്റ് മൂവി ഡാറ്റാബേസിൽ http://www.mathrubhumi.com/movies/web_special/467325/ Archived 2014-07-07 at the Wayback Machine .
കിരീടം – മലയാളസംഗീതം.
കരോൾ പോണ്ട്സർ
കരോൾ ഹാൻലോൺ പോണ്ട്സർ (Carol Hanlon Pontzer) (ജൂലൈ 12, 1954 - ജൂലൈ 15, 2017) ഒരു അമേരിക്കൻ ഇമ്മ്യൂണോളജിസ്റ്റായിരുന്നു .
നാഷണൽ സെന്റർ ഫോർ കോംപ്ലിമെന്ററി ആൻഡ് ഇന്റഗ്രേറ്റീവ് ഹെൽത്തിൽ പ്രോഗ്രാം ഡയറക്ടറായിരുന്നു അവർ.
പോണ്ട്സർ മുമ്പ് കോളേജ് പാർക്കിലെ മേരിലാൻഡ് യൂണിവേഴ്സിറ്റിയിൽ രോഗപ്രതിരോധശാസ്ത്ര പ്രൊഫസറായിരുന്നു.
ബെഥെസ്ഡയിൽ ജനിച്ച പോണ്ട്സർ  മാർക്വെറ്റ് സർവകലാശാലയിൽ നിന്ന് ജീവശാസ്ത്രത്തിൽ പിഎച്ച്ഡി പൂർത്തിയാക്കി.
അവർ ഫ്ലോറിഡ യൂണിവേഴ്സിറ്റിയിൽ പോസ്റ്റ്ഡോക്ടറൽ പരിശീലനം നേടി.
അവിടെ വച്ചാണ് അവർ ടൈപ്പ് I ഇന്റർഫെറോണുകളുടെ ഘടനാപരമായ പഠനങ്ങളും സിന്തറ്റിക് പെപ്റ്റൈഡ് മിമെറ്റിക്‌സും ഇൻഹിബിറ്ററുകളും ഉപയോഗിച്ച് എംഎച്ച്‌സിയുമായി സ്റ്റാഫൈലോകോക്കൽ എന്ററോടോക്‌സിനുകളെ ബന്ധിപ്പിക്കുന്നത്.
ഹോവാർഡ് ജോൺസണും ഫുള്ളർ ബേസറും ചേർന്ന്, ഇന്റർഫെറോണിന്റെ ഒരു നോവൽ ഉപവിഭാഗമായ ഇന്റർഫെറോൺ ടൗവിന്റെ പ്രവർത്തനത്തെ അവർ തിരിച്ചറിയുകയും അതിന്റെ സ്വഭാവം കണ്ടു പിടിക്കുകയും ചെയ്തു.
പോണ്ട്സർ യൂണിവേഴ്സിറ്റി ഓഫ് മേരിലാൻഡ്, കോളേജ് പാർക്കിൽ (UMD) സെൽ ബയോളജി ആൻഡ് മോളിക്യുലാർ ജനറ്റിക്സ് വിഭാഗത്തിൽ ജോലി ചെയ്തു.
അവിടെ അവൾ ഇമ്മ്യൂൺ മോഡിഫയറുകളുടെ ഘടന/പ്രവർത്തന ബന്ധത്തിൽ പ്രവർത്തിച്ചു, റിസപ്റ്റർ ബൈൻഡിംഗ്, JAK/STAT സിഗ്നലിംഗ്, തുടർന്നുള്ള പ്രവർത്തനവും വിഷാംശവും മാറ്റിമറിച്ച മ്യൂട്ടേഷനുകളുള്ള ടൈപ്പ് I ഇന്റർഫെറോണുകളുടെ ഒരു പാനൽ സൃഷ്ടിച്ചു.
പോണ്ട്സർ യുഎംഡിയിൽ 11 വർഷം ഇമ്മ്യൂണോളജിയും മൈക്രോബയോളജിയും പഠിപ്പിച്ചു.
മരണം വരെ അവൾ ഓൺലൈനിൽ ഇമ്മ്യൂണോളജി പഠിപ്പിക്കുന്നത് തുടർന്നു.
2002-ൽ നാഷണൽ സെന്റർ ഫോർ കോംപ്ലിമെന്ററി ആൻഡ് ഇന്റഗ്രേറ്റീവ് ഹെൽത്തിൽ (NCCIH) ഒരു സയന്റിഫിക് റിവ്യൂ ഓഫീസറായി പോണ്ട്സർ ചേർന്നു.
പിന്നീട് എക്സ്ട്രാമുറൽ റിസർച്ച് വിഭാഗത്തിൽ പ്രോഗ്രാം ഡയറക്ടറായി.
പ്രതിരോധശേഷി മോഡുലേറ്റ് ചെയ്യാൻ ഉദ്ദേശിച്ചുള്ള പൂരകമായ ആരോഗ്യ സമീപനങ്ങളെക്കുറിച്ചുള്ള ഒരു ഗ്രാന്റ് പോർട്ട്‌ഫോളിയോ പോണ്ട്‌സർ മേൽനോട്ടം വഹിച്ചു.
വീക്കം, ആസ്ത്മ /അലർജി, സന്ധിവാതം തുടങ്ങിയ രോഗങ്ങളിൽ പ്രകൃതിദത്ത ഉൽപ്പന്ന ഇടപെടലുകളുടെ ഉപയോഗം പോലുള്ള ലക്ഷണങ്ങളെ ലഘൂകരിക്കുന്നതും ഇതിൽ ഉൾപ്പെടുന്നു.
ഇമ്മ്യൂണോളജിക്കൽ, ജീനോമിക്, പ്രോട്ടിയോമിക് മെത്തഡോളജികളിൽ വൈദഗ്ധ്യമുള്ള ഒരു അടിസ്ഥാന ശാസ്ത്രജ്ഞയായിരുന്നു അവർ.
2017  15 ന് മസ്തിഷ്ക കാൻസർ ബാധിച്ച് പോണ്ട്സർ മരിച്ചു.
ബാഹ്യ ലിങ്കുകൾ Carol Pontzer's publications indexed by the Scopus bibliographic database.
(subscription required) PubMed search for Carol Pontzer
കരോൾ ചുഴലിക്കാറ്റ് ഇംഗ്ലീഷ് വിലാസം https://ml.wikipedia.org/wiki/Hurricane_Carol
1954-ൽ അമേരിക്കയിലെ ന്യൂ ഇംഗ്ലണ്ടിൽ വൻ നാശം വിതച്ച ഒരു ഉഷ്ണമേഖല ചുഴലിക്കാറ്റാണ് കരോൾ ചുഴലിക്കാറ്റ്.
ഓഗസ്റ്റ്‌ 25, 1954നു  തുടങ്ങി മണിക്കൂറിൽ 185 കിലോമീറ്റർ വരെ വേഗത ആർജിച്ചു സെപ്റ്റംബർ 1  വരെ വീശിയടിച്ച ഈ കൊടുംകാറ്റ് വൻ നാശനഷ്ടങ്ങളാണ് ഉണ്ടാക്കിയത്.
ആകെ 68  പേർ കൊല്ലപ്പെട്ടു.
$460 മില്യൺ ഡോളർ നാശ നഷ്ടങ്ങൾ കണക്കാക്കുന്നു (1954 ലെ ഡോളർ നിരക്ക്).
അവലംബം National Hurricane Center (2010-07-11).
"Glossary of NHC Terms".
Miami, Florida: National Oceanic and Atmospheric Administration.
Archived from the original on 28 June 2011.
Retrieved 2011-07-23.
കരോൾ ഡെംപ്‌സ്റ്റർ
കരോൾ ഡെംപ്‌സ്റ്റർ (ഡിസംബർ 9, 1901 - ഫെബ്രുവരി 1, 1991) നിശബ്ദ സിനിമാ കാലഘട്ടത്തിലെ ഒരു അമേരിക്കൻ നടിയായിരുന്നു.
1916 മുതൽ 1926 വരെയുള്ള കാലത്ത് അവർ ഡി.ഡബ്ല്യു ഗ്രിഫിത്ത് എന്ന സംവിധായകൻറെ ധാരാളം സിനിമകളൽ  അഭിനയിച്ചു.
മിനസോട്ടയിലെ ഡുലുത്ത് നഗരത്തിൽ ജനിച്ച കരോൾ ഡെംപ്‌സ്റ്റർ മഹാതടാകമേഖലയിൽ പ്രവർത്തിച്ചിരുന്ന ഒരു ക്യാപ്റ്റന്റെ നാല് മക്കളിൽ ഇളയ കുട്ടിയായിരുന്നു.
പിതാവ് തൻറെ തൊഴിമേഖല മാറ്റാൻ തീരുമാനിച്ചപ്പോൾ കുടുംബം കാലിഫോർണിയയിലേക്ക് താമസം മാറി.
1910-കളുടെ മധ്യത്തിൽ മറ്റ് ഗ്രിഫിത്ത് ചിത്രങ്ങളിലെ സ്ഥിരം നടിമാരായിരുന്ന ലിലിയൻ, ഡൊറോത്തി ഗിഷ്, മേ മാർഷ് എന്നിവരോടൊപ്പം ഇതിഹാസ ചലച്ചിത്ര സംവിധായകൻ ഡി.ഡബ്ല്യു. ഗ്രിഫിത്തിനു കീഴിലുള്ള ഒരു കരാർ നടിയായാണ് ഡെംപ്‌സ്റ്റർ സിനിമകളിൽ അരങ്ങേറ്റം കുറിച്ചത്.
15-ആം വയസ്സിൽ, 1916-ൽ പുറത്തിറങ്ങിയ ഇൻടോളറൻസ് എന്ന സിനിമയിൽ ഗ്രിഫിത്ത് ഡെംപ്‌സ്റ്ററിന് ആദ്യ വേഷം നൽകി.
മറ്റൊരു കൗമാരക്കാരിയായ നവാഗത നടി മിൽഡ്രഡ് ഹാരിസിനൊപ്പം ബാബിലോണിയൻ അന്തഃപ്പുര സ്ത്രീകളിൽ ഒരാളായി ഈ ചിത്രത്തിൽ അവർ അഭിനയിച്ചു.
താമസിയാതെ ഗ്രിഫിത്തിന്റെ ഇഷ്ടനടികളിൽ ഒരാളായി മാറിയ ഡെംപ്‌സ്റ്റർ മേ മാർഷിന്റെയും ലിലിയൻ ഗിഷിന്റെയും നീരസത്തെ വകവയ്ക്കാതെ 1920-കളിൽ അദ്ദേഹം സംവിധാനം ചെയ്ത എല്ലാ സിനിമകളിലും അവർക്ക് വേഷം നൽകി.
1920-കളുടെ തുടക്കത്തിൽ ഗ്രിഫിത്ത് തന്റെ ഭാര്യ ലിൻഡ ആർവിഡ്‌സണുമായി അകന്നു കഴിയുമ്പോൾ ഡെംപ്‌സ്റ്റർ കൂടുതൽ പ്രായമുള്ള ഗ്രിഫിത്തുമായി പ്രണയത്തിലായി.
1919-ൽ ഗ്രിഫിത്ത് സംവിധാനം ചെയ്ത ദ ഗേൾ ഹൂ സ്റ്റേഡ് അറ്റ് ഹോം എന്ന ചിത്രത്തിൽ റോബർട്ട് "ബോബി" ഹാരോണിനൊപ്പമുള്ളതായിരുന്ന ഡെംപ്‌സ്റ്ററിന്റെ ആദ്യ മുഖ്യവേഷം.
ഗ്രിഫിത്തിന്റെ ദി ലവ് ഫ്ലവർ (1920), ഡ്രീം സ്ട്രീറ്റ് (1921), വൺ എക്‌സൈറ്റിംഗ് നൈറ്റ് (1922), ഈസിൻറ് ലൈഫ് വണ്ടർഫുൾ (1924), അമേരിക്ക (1924), സാലി ഓഫ് ദി സോഡസ്റ്റ് (1925), ദാറ്റ് റോയൽ ഗേൾ (1925) എന്നീ ചിത്രങ്ങളിലും തുടർന്ന് അഭിനയിച്ചു.
ജോൺ ബാരിമോർ, റിച്ചാർഡ് ബാർത്തൽമെസ്, വില്യം പവൽ, ഐവർ നോവെല്ലോ, ഡബ്ല്യു.സി. ഫീൽഡ്സ് തുടങ്ങിയ അക്കാലത്തെ പ്രമുഖ അഭിനേതാക്കളുടെ നായികയായി ഡെംപ്സ്റ്റർ പ്രത്യക്ഷപ്പെട്ടു.
1926-ൽ ഡെംപ്‌സ്റ്റർ തന്റെ അവസാന ചിത്രമായ ദി സോറോസ് ഓഫ് സാത്താൻ (1926) എന്ന ഗ്രിഫിത്ത് ചിത്രത്തിൽ  അഡോൾഫ് മെൻജോ, റിക്കാർഡോ കോർട്ടെസ്, ഹംഗേറിയൻ വാമ്പയർ നടി ലയ ഡി പുട്ടി എന്നിവരോടൊപ്പം അഭിനയിച്ചു.
ഡെംപ്‌സ്റ്റർ പിന്നീട് 1926-ൽ സമ്പന്നനായ ബാങ്കർ എഡ്വിൻ എസ്. ലാർസനെ വിവാഹം കഴിക്കുന്നതിനായി ചലച്ചിത്ര രംഗത്തുനിന്ന് വിരമിച്ചു.
കരോൾ ബാഗ്
ഡെൽഹിയിലെ ഒരു പ്രധാന വ്യാവസായിക കേന്ദ്രമാണ് കരോൾ ബാഗ് .
സെൻട്രൽ ഡെൽഹി ജില്ലയിൽ സ്ഥിതി ചെയ്യുന്ന ഈ പ്രദേശം ദില്ലിയിലെ അറിയപ്പെടുന്നൊരു ഷോപ്പിങ്ങ് കേന്ദ്രമാണ്.
2008 വരെ ലോക്സഭാ മണ്ഡൽമായിരുന്ന കരോൾ ബാഗ് ഇന്ന് ഡെൽഹിയിലെ ഒരു നിയമസഭാമണ്ഡലമാണ് .
തദ്ദേശീയരെക്കൂടാതെ മഹാരാഷ്ട്ര , പഞ്ചാബ് , തമിഴ്നാട് , ബംഗാൾ എന്നിവിടങ്ങളിൽ നിന്നുള്ളവരും ഇവിടെ താമസിക്കുന്നു .
ഡൽഹി വിമാനത്താവളത്തിൽനിന്നും 22 കിലോമീറ്റർ മാറി സ്ഥിതി ചെയ്യുന്ന കരോൾ ബാഗിലൂടെ ദില്ലി മെട്രോയുടെ നീല പാത കടന്നുപോകുന്നു.
ഇവിടെഒരു മെട്രൊ സ്റ്റേഷനുമുണ്ട്.
അവലംബം പുറത്തേക്കുള്ള കണ്ണികൾ Karol Bagh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Karol Bagh in Delhi Archived 2016-04-26 at the Wayback Machine .
കരോൾ കിംഗ്
കരോൾ കിംഗ് ക്ലെയിൻ (ജനനം: കരോൾ ജോവാൻ ക്ലെയിൻ; ഫെബ്രുവരി 9, 1942) 1958 മുതൽ സജീവമായ, തുടക്കത്തിൽ ബ്രിൽ ബിൽഡിംഗിലെ സ്റ്റാഫ് ഗാനരചയിതാക്കളിൽ ഒരാളായും പിന്നീട് ഒരു സോളോ ആർട്ടിസ്റ്റായും പേരെടുത്ത  ഒരു അമേരിക്കൻ ഗായികയും ഗാനരചയിതാവുമാണ്.
ബിൽബോർഡ് ഹോട്ട് 100 ൽ 118 പോപ്പ് ഹിറ്റുകൾ എഴുതുകയോ സഹരചന നടത്തുകയോ ചെയ്തുകൊണ്ട് അമേരിക്കൻ ഐക്യനാടുകളിൽ ഇരുപതാം നൂറ്റാണ്ടിന്റെ അവസാന പകുതിയിലെ ഏറ്റവും വിജയകരമായ വനിതാ ഗാനരചയിതാവാണ് അവർ.
യുകെയിൽ ചാർട്ട് ചെയ്യപ്പെട്ട 61 ഹിറ്റുകൾ രചിച്ച കിംഗ്, 1962 നും 2005 നും ഇടയിൽ യുകെ സിംഗിൾസ് ചാർട്ടിൽ ഏറ്റവുമധികം വിജയിച്ച വനിതാ ഗാനരചയിതാവാണ്.
1942 ഫെബ്രുവരി 9 ന് ന്യൂയോർക്ക് നഗരത്തിലെ മാൻഹാട്ടനിൽ യൂജീനിയ (മുമ്പ്, കാമർ) എന്ന അദ്ധ്യാപികയുടേയും, അഗ്നിശമന സേനാനിയായ സിഡ്നി എൻ. ക്ലീൻ എന്നീ ജൂത മാതാപിതാക്കളുടെ മകളായി 1942 ഫെബ്രുവരി 9 നാണ് കിംഗ് ജനിച്ചത്.
ബ്രൂക്ലിൻ കോളേജിലെ ഒരു രസതന്ത്രജ്ഞനായ പിതാവും ഒരു ഇംഗ്ലീഷ് നാടകാദ്ധ്യാപികയായ മാതാവും 1936 ൽ കോളേജിലെ ഒരു ലിഫ്റ്റിൽവച്ചാണ് കണ്ടുമുട്ടിയത്.